مکانات اور شہری غریبی کے خاتمے کی وزارت
امرُت کی صورتحال
احیاء اور شہری تبدیلی کا اٹل مشن  ملک کے منتخب 500شہروں اورقصبوںمیں 25 جون 2015 کو شروع کیا گیا تھا۔ یہ مشن مخصوص شہروں اور قصبوں میں بنیادی ڈھانچے ، پانی کی سپلائی ، گندے پانی کی نکاسی ، سیلاب کی پانی کی نکاسی ، سرسبز مقامات اور پارک ، غیرموٹر والی شہری ٹرانسپورٹ وغیرہ کی ترقی پر خصوصی توجہ دیتا ہے۔ اس مشن میں بہت سی شہری اصلاحات اور صلاحیت سازی کوشامل کیا گیا ہے۔
ہاؤسنگ اورشہری امور کی وزارت نے مشن کی پوری مدت کے لئے تمام ریاستوں /مرکز کے زیر انتظام علاقوں کے سالانہ ایکشن پلان کے لئے 77640 کروڑروپے کی رقم کو منظوری دی ہے جس میں 35990 کروڑروپے کی مرکزی امداد  کی رقم شامل ہے۔ اب تک ریاستوں / مرکز کے زیر انتظام علاقوں نے 82222 کروڑرروپےکی لاگت کے 5873 پروجیکٹوں کو شروع کیا ہے، جن میں 32793 کروڑروپے کے 4676 پروجیکٹ مکمل ہوچکے ہیں اور 49430 کروڑروپے کے 1197 پروجیکٹوں کے ٹھیکے دئے جاچکے ہیں اور یہ تکمیل کے مختلف مراحل میں ہیں ۔ اس کے علاوہ 66313 کروڑروپے کے کام مکمل کئے جاچکے ہیں اور 59615 کروڑروپے کے دیگر اخراجات کئے گئے ہیں۔
پروجیکٹوں کے لئے مرکزی حصے کے 35990 کے کروڑروپے میں سے اب تک 31198 کروڑروپے جاری کئے جاچکے ہیں اور امرت کے مختلف زمروں کے تحت مجموعی طورپر 37533 کروڑروپے جاری کئے گئے ہیں ، جن میں پروجیکٹ ، انتظامیہ اور دفاتر کے انتظامات ، اصلاحات کے لئے ترغیبات ، جے این این یو آر ایم پروجیکٹ ، جی آئی ایس کی ذیلی اسکیمیں ، مقامی علاقے کے منصوبے اور شہری منصوبہ بندی اسکیم  وغیرہ شامل ہیں۔
اب تک امرت کے ذریعہ  134 لاکھ پانی کے نل کے کنکشن اور 102 لاکھ سیور کنکشن دئے جاچکے ہیں۔
امرت پروجیکٹوں کے ذریعہ گندے پانی کی صفائی کے لئے 6340 ایم ایل ڈی والے پروجیکٹ لگائے جارہے ہیں۔
امرت کے ذریعہ 2299 گرین پارکس تیار کئے گئے ہیں ،جس سے سبز ے والے رقبے میں 4480 ایکڑ کا اضافہ ہوا ہے ۔ اس کے علاوہ پارکوں کے جاری پروجیکٹوں کے ذریعہ 951 ایکڑ رقبے کا اضافہ ہوا ہے ۔
امرت کے تحت سیلاب کے پانی کی نکاسی کے 666 پروجیکٹ مکمل کئے جاچکے ہیں ۔ اس کے نتیجے میں 2434 مقامات پر بارش میں پانی جمع ہونا بند ہوگیا ہے جبکہ مزید 1307 مقامات پر پانی بھرنے کو روکنے کا کام جاری ہے۔
ماحول دوست ٹرانسپورٹ اور بنیادی ڈھانچے کو فروغ دینے کے لئے 250 سے زیادہ گرین موبلٹی پروجیکٹ مکمل کرلئے گئے ہیں۔
امرت کی اصلاحات کے زمرے کی حصولیابیاں:
شہری اصلاحات امرت کا بنیادی ایجنڈہ ہے جو 54زمروں میں 11 اصلاحات پر محیط ہے ۔ اصلاحات کو نافذ کرنے کی خاطر 25 ریاستوں /مرکز کے زیر انتظام علاقوں کو ترغیب کے طور پر 1884.86 کروڑروپے دئے گئے ہیں۔
توانائی کی بچت کوفروغ دینے کی خاطر 101 لاکھ روایتی اسٹریٹ لائٹس میں سے 97لاکھ اسٹریٹ لائٹس کو کم توانائی والے ایل ای ڈی بلبوں میں تبدیل کیا گیا ہے،جس سے سالانہ 212 کروڑ یونٹ بجلی کی بچت ہورہی ہے اور سی او ٹو کے اخراج میں سالانہ 16.93 لاکھ ٹن کی کمی آئی ہے۔
شہروں کی قرض لینے کی اہلیت کواجاگر کرنے کی خاطر 470 شہروں میں کریڈٹ ریٹنگ کا کام مکمل کیا گیا ہے۔ 36شہروں سمیت 164 شہروں کو سرمایہ کاری کے قابل گریڈ ریٹنگ  دی گئی ہے ۔
احمدآباد ، امراوتی ، بھوپال ،غازی آباد ، حیدرآباد، اندور ، لکھنؤ ، پونے ،سورت ، ودودرا اور وشاکھا پٹنم سمیت 11 شہری بلدیاتی اداروں  کے ذریعہ 3940 کروڑروپے میونسپل بانڈ کے ذریعہ حاصل کئے گئے ہیں۔ ان یوایل بیز کو بانڈ جاری کرنے کی خاطر ترغیب کے لئے 227 کروڑروپے جاری کئے گئے ۔
تعمیراتی پرمٹ آن لائن جاری کرنے میں سہولت کے لئے امرت کے 457 شہروں سمیت 2465 شہروں میں آن لائن بلڈنگ پرمیشن سسٹم  کو چالو کیا گیا ہے ۔
امرت کے 461 شہروں کے لئے جی آئی ایس پرمبنی ماسٹر پلان تیار کیا جائے گا ،جس کے نتیجے میں پراپرٹی ٹیکس ، پانی اور گندے پانی کی نکاسی وغیرہ سمیت شہری حکمرانی کی مختلف سطحوں میں بہتری آئی ہے۔
زمین کے موثر استعمال اور شہر میں جھاڑ جھنکاڑ کوروکنے کی خاطر ریاستوں /شہروں میں شہری منصوبہ بندی کو فروغ دینے کے لئے 25شہروں میں مقامی علاقے کی منصوبہ بندی اور شہری منصوبہ بندی اسکیم  کی اسکیم کو تجرباتی طورپرنافذ کیا گیا ہے۔
ا ب تک 485 امرت شہروں میں امرت کے ذریعہ 134 لاکھ پانی کے نل کے کنکشن اور 102 لاکھ سیور کے کنکشن فراہم کئے جاچکے ہیں۔
امرت کو اس کے مقاصد کوحاصل کرنے کی خاطر امرت 2.0 کے تحت 31 مارچ 2023 تک توسیع دی گئی ہے ۔ریاستوں / مرکز کے زیر انتظام علاقوں کو 31 مارچ 2023 تک اپنے امرت پروجیکٹوں کو مکمل کرنا ہوگا۔
امرت کے تحت ریاست /مرکز کے زیر انتظام علاقے کے ذریعہ پروجیکٹوں کا انتخاب کرتے ہوئے پانی کی سپلائی کو یقینی بنانے کو ترجیح دی گئی ہے۔ پانی کی کوالٹی اور سپلائی میں پانی کے سپلائی کا جدید نظام ، پینے کی پانی کی سپلائی کے لئے آبی وسائل کا احیاء اور دشوار علاقوں ، پہاڑیوں ،ساحلی شہروں وغیرہ میں پانی کی سپلائی کے خصوصی بندوبست ، پانی کی سپلائی کے زمرے میں شامل ہیں۔
اس کےعلاوہ شہروں کے احیا ء اور تبدیلی کے لئے اٹل مشن  – 2.0 اسکیم یکم اکتوبر 2021 سے پانچ سال کے لئے شروع کی گئی ہے جو مالی سال 22-2021 سے 26-2025 تک کے لئے ہے۔
یہ معلومات ہاؤسنگ اورشہری امور کے مرکزی وزیر مملکت جناب کوشل کشور نے آج لوک سبھا میں ایک سوال کا جواب دیتے ہوئے فراہم کی ۔